Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: adó- és vámjogi tárgyú törvények módosításáról szóló 2010. évi CXXIII. törvény 29. §-ával megállapított 84/J. §-a és
Paragraph Index: 1135

(3) Az adó- és járuléktörvények, a számviteli törvény és a könyvvizsgálói kamarai törvény, valamint az európai közösségi jogharmonizációs kötelezettségek teljesítését célzó adó- és vámjogi tárgyú törvények módosításáról szóló 2010. évi CXXIII. törvény 143. §-ával megállapított Kjtv. 5. §-ának (2) bekezdése a következõ szöveggel lép hatályba: „(2) A 4. § alapján megállapított járadékot az adózás elõtti eredmény terhére kell elszámolni. A 4/A. § alapján megállapított és bevallott különadót az adózás elõtti eredmény terhére kell elszámolni, azzal, hogy a felügyeleti adatszolgáltatás céljából évközi fõkönyvi zárásra és fõkönyvi kivonat készítésére kötelezett pénzügyi szervezetnek az éves különadót idõarányosan kell az évközi eredményben bemutatnia. A 4/B. § alapján megállapított és bevallott hitelintézeti különadó üzleti évre (adóévre) fizetett (fizetendõ) összegét a társasági adó számviteli elszámolására vonatkozó szabályok szerint kell kimutatni. Az adóévre (az üzleti évre) fizetendõ társasági adó alapjának megállapításánál elismert, csökkentõ tételnek minõsül a hitelintézeti különadó adóévet terhelõ összege.”

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes